Source: https://e-justice.europa.eu/content_maintenance_claims-47-ie-mt.do?member=1
Timestamp: 2020-07-08 02:44:47+00:00
Document Index: 109019

Matched Legal Cases: ['qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'Qorti ', 'Qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'qorti ', 'Qorti ', 'Qorti ', 'Qorti ', 'qorti ', 'qorti ', 'Qorti ']

Talbiet għal manteniment - Irlanda
Ordni ta’ manteniment bejn il-konjuġi teħtieġ li wieħed mill-konjuġi kkonċernati jagħmel pagamenti perjodiċi jew ħlasijiet ta’ ammont f’daqqa lill-parti l-oħra għall-manteniment tagħha u, fejn xieraq, jagħmel dawn il-pagamenti perjodiċi għall-benefiċċju tal-persuna speċifikata fl-ordni jew membri dipendenti tal-familja, jekk ikun hemm.
Ordni għal manteniment ta’ wild dipendenti teħtieġ li wieħed mill-ġenituri kkonċernati jagħmel pagamenti perjodiċi jew ħlasijiet ta’ somma f’daqqa lill-ġenitur l-ieħor, jew lil persuna oħra li jkollha l-kura u l-kustodja tal-wild, kif speċifikat fl-ordni għall-manteniment tal-wild.
Obbligu ta’ manteniment huwa rekwiżit biex jingħata appoġġ finanzjarju lil persuna u, meta dan l-obbligu jiġi infurzat permezz tal-qrati, biex jitwettqu l-obbligi ta’ kwalunkwe inġunzjoni pertinenti għall-manteniment.
Il-manteniment jitħallas mingħand dawn il-kategoriji ta’ nies:
Ġenituri fir-rigward ta’ wliedhom: Iva
Ulied lill-ġenituri tagħhom: Ġeneralment Le
Parti divorzjata lill-parti l-oħra: Iva
Sħab reġistrati u Koabitanti għall-finijiet tal-Att tal-2010 dwar is-Sħubija Ċivili u Ċerti Drittijiet u Obbligi tal-Koabitanti (Civil Partnership and Certain Rights and Obligations of Cohabitants Act 2010)
Ġenituri mhux miżżewġin lill-persuna li tieħu ħsieb lil uliedhom
Wild dipendenti taħt l-età ta’ tmintax-il sena, wild dipendenti taħt l-età ta’ tlieta u għoxrin sena f’edukazzjoni full-time jew wild ta’ kwalunkwe età li huwa dipendenti minħabba diżabbiltà.
Il-ġenituri għandhom obbligu li jmantnu lil uliedhom finanzjarjament sabiex ikopru l-ħtiġijiet finanzjarji ta’ kuljum u okkażjonali tagħhom.
Ġeneralment, l-ulied ma għandhomx iħallsu għall-manteniment tal-ġenituri tagħhom ħlief f’ċirkustanzi rari u straordinarji fejn id-drittijiet ta’ proprjetà miżmuma jkunu varji mad-divorzju u jiġu trasferiti fil-pussess tal-ulied.
Parti ddivorzjata jista’ jkollha tħallas manteniment lill-parti l-oħra meta l-parti applikanti turi li l-parti l-oħra tkun naqset milli tipprovdi għalihom b’mod adegwat fid-dawl taċ-ċirkustanzi.
Sieħeb reġistrat jew koabitant għall-finijiet tas-Civil Partnership and Certain Rights and Obligations of Cohabitants Act 2010 jista’ jkollu jagħti manteniment lis-sieħeb reġistrat jew koabitant l-ieħor jekk is-sieħeb reġistrat jew koabitant applikanti juri li l-parti l-oħra tkun naqset milli tipprovdi għalihom b’mod adegwat fid-dawl taċ-ċirkustanzi.
Il-ġenituri, kemm jekk miżżewġin kif ukoll jekk le, jistgħu japplikaw mal-qorti għal manteniment mingħand il-ġenitur l-ieħor fir-rigward ta’ wliedhom. Kustodju, bord tas-saħħa jew kull persuna li jkollha status legali fir-rigward ta’ wild dipendenti jistgħu japplikaw ukoll.
Normalment isir rikors quddiem il-Qorti mill-parti dipendenti permezz ta’ azzjoni legali ċivili kontra l-persuna l-oħra. Fir-rigward tal-manteniment tal-ulied, normalment ir-rikors isir mill-ġenitur jew persuna oħra li jkollha l-kura u l-kustodja tal-wild.
Ġeneralment tista’ ssib informazzjoni dwar il-proċeduri li japplikaw għar-rikorsi tal-manteniment fit-taqsima dwar il-Liġi tal-Familja tas-sit web tas-Servizz tal-Qrati (www.courts.ie).
Normalment l-applikant f’kawża ta’ manteniment ikun il-ġenitur li jieħu ħsieb il-wild/l-ulied. L-applikanti jistgħu jinkludu eks konjuġi kif ukoll ulied bħala tali. Il-partijiet iridu juru li għandhom interess ġuridiku f’kawża biex jidhru quddiem il-qorti (locus standi) biex jitolbu li jingħatalhom manteniment. Fil-każ ta’ qraba jew qraba stretti jkun meħtieġ li r-rikorrent ikollu ċerti setgħat legali, pereżempju prokura, biex imexxi l-affarijiet tal-qarib jew ħabib intimu. Il-ġenituri jew il-kustodji jistgħu jagħmlu rikors għal manteniment f’isem wild ta’ età minuri.
Il-Qorti Distrettwali għandha ġuriżdizzjoni biex tordna manteniment għal wild sal-ammont massimu ta’ EUR 150 fil-ġimgħa mingħand kull ġenitur u biex tordna manteniment għal wieħed mill-konjuġi/sieħeb reġistrat sal-ammont massimu ta’ EUR 500 fil-ġimgħa. Għal ammonti ikbar jeħtieġ li jsir rikors quddiem is-Circuit Court jew il-Qorti Superjuri. Jekk ikunu diġà nbdew proċeduri matrimonjali fis-Circuit Court jew fil-Qorti Superjuri, jeħtieġ li r-rikorsi jsiru hemm irrispettivament mill-ammont mitlub.
Le. Rikors jista’ jsir personalment jekk ir-rikorrent jagħżel li ma jqabbadx avukat. Hemm Għajnuna Legali Ċivili disponibbli għal dawk il-litiganti fil-Liġi tal-Familja li jkollhom bżonnha skont il-mezzi tagħhom.
Il-proċeduri kollha tal-Liġi tal-Familja fl-Irlanda huma eżenti minn tariffi tal-qorti. Il-kost biex tingħata parir u rappreżentanza legali jista’ jvarja; madankollu, hemm għajnuna legali ċivili disponibbli għal dawk li jiddependu fuq il-mezzi.
Il-Qorti Distrettwali għandha ġuriżdizzjoni biex tordna manteniment għal wild sal-ammont massimu ta’ EUR 150 fil-ġimgħa mingħand kull ġenitur u biex tordna manteniment għal wieħed mill-konjuġi/sieħeb reġistrat sal-ammont massimu ta’ EUR 500 fil-ġimgħa. Għal ammonti ikbar jeħtieġ li jsir rikors quddiem is-Circuit Court jew il-Qorti Superjuri.
Meta tiddetermina l-manteniment, il-qorti tħares lejn il-ħtiġijiet raġonevoli tal-kreditur tal-manteniment (il-persuna intitolata għall-manteniment) kontra l-kapaċità tad-debitur tal-manteniment (il-persuna ordnata biex tħallas il-manteniment) li jħallas. Il-partijiet jistgħu japplikaw quddiem il-qorti biex jirrevedu kull ordni ta’ manteniment fid-dawl ta’ kwalunkwe ċirkustanza finanzjarja tal-partijiet.
Ordni ta’ Manteniment tibda fid-data speċifikata fl-ordni, billi hija data li tista’ tkun qabel jew wara d-data li fiha tkun saret l-ordni iżda li ma tkunx qabel id-data tar-rikors għall-ordni.
Fi Proċedimenti Ġuridiċi u ta’ Divorzju fis-Circuit Qorti jew fil-Qorti Superjuri, il-manteniment jista’ jkollu effett retroattiv sa mhux qabel id-data tar-rikors.
Normalment il-manteniment isir b’pagament dirett lill-kreditur tal-manteniment. Madankollu, il-kredituri għandhom id-dritt li jingħataw il-manteniment permezz tal-uffiċċju tal-qorti. Jekk il-qorti tħoss li dan ikun meħtieġ, il-pagi jew is-salarju tad-debitur tal-manteniment jistgħu jiġu sekwestrati u l-impjegatur jista’ jiġi ordnat li jnaqqas il-pagamenti biex jiġu trażmessi lill-kreditur.
Il-manteniment jitħallas lill-persuna intitolata għall-manteniment u lil dawk li jamministraw il-manteniment għall-benefiċċju tagħhom, pereżempju ġenitur jew kustodju.
Meta debitur ta’ manteniment ma jħallasx, il-kreditur tal-manteniment jista’ jibda proċedimenti fil-qorti fejn tkun saret l-ordni tal-manteniment jew fil-Qorti Distrettwali, skont ir-rimedju mfittex.
Il-qorti tista’ toħroġ ordni li tissekwestra l-qligħ tad-debitur tal-manteniment, kif diskuss fil-punt 1 hawn fuq.
Jekk dan ir-rimedju ma jaħdimx, il-qorti tista’ tordna li d-debitur tal-manteniment iħallas is-somma dovuta lill-kreditur tal-manteniment. Jekk id-debitur tal-manteniment ma jikkonformax, il-qorti tista’ tordna li l-flus dovuti lid-debitur mingħand persuna oħra jingħataw minflok lill-kreditur tal-manteniment. Tista’ tordna wkoll il-bejgħ tal-oġġetti li jappartjenu għad-debitur biex jissodisfa s-somma pendenti.
Il-Qorti Distrettwali hija l-post fejn jiġu infurzati l-ordnijiet li jkunu saru fi Stati Membri oħra. Għandha setgħat fir-rigward ta’ disprezz (l-Artikoli 9A u 9B tal-Att tal-1976) iżda biss fir-rigward tal-ordnijiet li jkunu saru mill-Qorti Distrettwali. Ma għandhiex setgħa li tikkundanna minħabba disprezz ta’ ordni li tkun saret xi mkien ieħor. Il-Qorti Distrettwali hija effettivament ristretta għal Mandati ta’ Sekwestru fuq id-Dħul (fejn xieraq) għal mandat ta' sekwestru eżekutorju jew ta’ sekwestru (rarament xierqa).
Kull kreditur ta’ manteniment għandu r-responsabbiltà li jagħmel rikors quddiem il-qorti għal assistenza fl-irkupru tal-manteniment. Filwaqt li hemm rimedji oħra disponibbli, pereżempju permezz ta’ medjazzjoni, il-qrati għandhom il-ġuriżdizzjoni xierqa u legali biex jirrimedjaw in-nuqqas ta’ pagament tal-manteniment.
Le. Id-debitur biss huwa responsabbli għall-manteniment, li għandu jitħallas direttament minn ras il-għajn mis-salarju tiegħu.
Ir-Regolament 4/2009, komunement magħruf bħala r-Regolament dwar il-Manteniment, ikopri r-rikorsi ta’ manteniment transfruntiera li jiġu minn relazzjonijiet familjali. Jistabbilixxi regoli komuni għall-Unjoni Ewropea kollha kemm hi u għandu l-għan li jiżgura l-irkupru ta’ talbiet ta’ manteniment anke meta d-debitur jew il-kreditur ikunu f’pajjiż ieħor tal-UE.
Il-Konvenzjoni tan-NU dwar l-Irkupru barra mill-Pajjiż ta’ Pagamenti ta’ Manteniment (il-Konvenzjoni ta’ New York) ġiet fis-seħħ fl-Irlanda f’Novembru 1995 bl-Att dwar il-Manteniment tal-1994. Din il-Konvenzjoni hija mfassla biex tiffaċilita l-irkupru tal-manteniment fi Stati kontraenti minn persuna li tgħix f’ġuriżdizzjoni kontra persuna li tgħix f’ġuriżdizzjoni oħra.
Iż-żewġ strumenti jistabbilixxu netwerk ta’ Awtoritajiet Ċentrali f’kull Stat kontraenti u r-rikorrenti/il-kredituri/il-petizzjonanti jistgħu jressqu r-rikorsi tagħhom quddiem Awtorità Ċentrali li mbagħad tressaqha quddiem il-Qorti kompetenti rilevanti u, f’ċerti każi, torganizza assistenza legali. Id-dettalji ta’ kuntatt għall-Awtorità Ċentrali Irlandiża għall-Irkupru tal-Manteniment barra mill-Pajjiż huma dawn:
Lokali: 1890 555 509
Faks: +353 (0)1 479 0201
Posta elettronika: mainrecov_inbox@justice.ie
Petizzjonant jista’ jingħata l-assistenza tal-Uffiċjal Klerikali tal-Qorti Distrettwali fir-rigward tal-Ordnijiet tal-Qorti Distrettwali. Il-petizzjonanti jistgħu wkoll jingħataw l-assistenza ta’ rappreżentanza legali. Jistgħu jkunu eliġibbli għal għajnuna legali u għandhom jikkuntattjaw liċ-ċentru legali lokali tagħhom f’dan ir-rigward. Fl-aħħar nett, il-petizzjonant jista’ jfittex l-assistenza tal-FLAC (Free Legal Advice Centre), organizzazzjoni indipendenti u volontarja li topera netwerk ta’ kliniki ta’ pariri legali madwar il-pajjiż. Dawn il-kliniki huma kunfidenzjali u bla ħlas.
F’każijiet transfruntiera fejn id-debitur tal-manteniment ikun jgħix f’ġuriżdizzjoni oħra, il-petizzjonant jista’ jagħmel rikors permezz tal-Awtorità Ċentrali għall-Irkupru tal-Manteniment li jinsab fid-Dipartiment tal-Ġustizzja u tal-Ugwaljanza.
Tista’ tikkuntattja lill-uffiċċju tal-qorti rilevanti jew lill-organizzazzjoni permezz tat-telefon, bil-posta, bil-posta elettronika jew billi tmur personalment. Il-petizzjonanti huma mħeġġa jżuru s-sit web ta’ kull organizzazzjoni għal aktar informazzjoni u għal informazzjoni lokalizzata.
Tista’ ssib id-dettalji ta’ kuntatt għall-uffiċċji tal-qorti fuq is-sit web tas-Servizzi tal-Qrati (www.courts.ie).
Irreferi għall-Mistoqsija 14.1 u għas-sit web tad-Dipartiment tal-Ġustizzja u tal-Ugwaljanza (www.justice.ie) għad-dettalji ta’ kuntatt tal-Awtorità Ċentrali għall-Irkupru tal-Manteniment barra mill-Pajjiż.
Ara aktar ’il fuq; Nru 14.1.
Ara aktar ’il fuq; Nru 14.2.
Ir-rikorrent/Il-petizzjonant ma għandux għalfejn iħallas miżati biex iressaq kawża l-qorti. Ir-rikorrenti jibbenefikaw minn għajnuna legali bla ħlas fir-rigward ta’ dawn il-kwistjonijiet - ladarba l-Awtorità Ċentrali Irlandiża tirċievi rikors, jekk ikun meħtieġ, ir-rikors jitressaq quddiem il-Bord tal-Għajnuna Legali għall-attenzjoni tagħhom.
L-Artikolu 51 jirreferi għal liema azzjonijiet tieħu l-Awtorità Ċentrali fir-rigward tar-rikorsi skont ir-Regolament dwar il-Manteniment. L-Awtorità Ċentrali Irlandiża issa titlob dikjarazzjonijiet ta' eżegwibbiltà mingħand l-Uffiċċju tal-Master tal-Qorti Superjuri. L-Awtorità Ċentrali Irlandiża tressaq rikorsi għall-eżegwibbiltà direttament quddiem il-Qrati Distrettwali. Fir-rigward tat-tnedija ta’ proċedimenti l-Awtorità Ċentrali tagħmel l-arranġamenti għal rappreżentanza legali għall-Applikant permezz tal-Bord tal-Għajnuna Legali.